钦定古今图书集成/明伦汇编/氏族典/第028卷 > 《郑樵通志》 > 以名为氏〈郑人名〉
## 钦定古今图书集成/明伦汇编/氏族典/第028卷 > 《郑樵通志》 > 以名为氏〈郑人名〉

丰氏，《左传》郑穆公子丰之后，以王父字为氏，望出松
阳。宋丰稷登进士第，元丰登第有丰安常，明州人。

臣谨按：穆公之子皆以王父字为氏。公子去疾字子良，其后为良氏，良霄、良止是也。公子喜字子罕，其后为罕氏，罕虎、罕魋是也。公子𬴂字子驷，其后为驷氏，驷带、驷乞是也。公子偃字子游，其后为游氏，游吉、游眅是也。以至子孔、子国、子印、子然皆然。惟公子丰无字，其后为丰施、丰卷，并以名为氏。